Դադարից հետո մենահամերգն առավել զգացմունքային էր և՛ երգչուհու, և՛ նրա երկրպագուների համար։ «Երեկոն, իսկապես, տպավորիչ էր ինձ համար։ Սա մեր պատմությունն է։ Հանդիսատեսի հետ ամեն հանդիպումը գնահատել է պետք, որովհետև ամեն ինչ ժամանակի հարց է` օրն անցնում է, ամեն ինչ` օրվա հետ։ Քանի դեռ քեզ սիրում են, կողքիդ են ու ուրախանում են քո ներկայությամբ, պետք է շատ բարձր գնահատես պահը։ Երբ դադարներից հետո մեծ ծրագրով դուրս ես գալիս բեմ, վայրկյաններ անց թվում է՝ չի եղել այդ դադարը։ Տպավորություն է, որ վերջին հանդիպումը մի քանի օր առաջ էր։ Դա շատ հաճելի փաստ է։ Համերգի ամենատպավորիչ պահերից մեկը նոր երգիս պրեմիերան էր։ Արամ Ավագյանի երաժշտությամբ, Ավետ Բարսեղյանի խոսքերով «Սիրել, թե ատել» գործը շատ գեղեցիկ է։ Էլ չեմ խոսում այն մասին, որ «Մայրիկը» երգեց դահլիճը»,– ոգևորությամբ նշեց երգչուհին։